RESPUBLIKA IQTISODIYOTI TARMOQLARINI 2012/2013 YILLAR KUZ-QISh DAVRIDA BARQAROR IShLAShGA TAYYORLAShNI TA’MINLASh ChORA-TADBIRLARI TO‘G‘RISIDA

Respublika iqtisodiyoti tarmoqlari hamda tashkilotlarini 2012/2013-yillar kuz-qish davrida barqaror ishlashga o‘z vaqtida tayyorlashni ta’minlash maqsadida:
 1. Quyidagilar:
 respublika iqtisodiyoti tarmoqlarini 2012/2013-yillar kuz-qish davrida barqaror ishlashga tayyorlash bo‘yicha tadbirlar 1 -ilovaga* muvofiq;
 asosiy muhandislik kommunikatsiyalari va texnologik uskunalarni, shuningdek ijtimoiy soha obyektlarini hududlar bo‘yicha 2012/2013-yillar kuz-qish davrida barqaror ishlashga tayyorlash hamda kapital va joriy ta’mirlash topshiriqlari 2 va 4-ilovalarga* muvofiq;
 ko‘mir, mazut va texnik tuz, shuningdek suyultirilgan gazni hududlar bo‘yicha 2012/2013-yillar kuz-qish davri uchun yetkazib berish va tayyorlash topshiriqlari 5-ilovaga* muvofiq;
 Respublika iqtisodiyoti tarmoqlarini 2012/2013-yillar kuz-qish davrida barqaror ishlashga tayyorlash borasidagi ishlarni muvofiqlashtirish Respublika komissiyasi tarkibi 6-ilovaga* muvofiq tasdiqlansin.
 2. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari Qoraqalpog‘iston Respublikasi Vazirlar Kengashi raisi, viloyatlar va Toshkent shahar hokimlarining rahbarligida aynan shunday hududiy komissiyalar tuzsin.
 Qoraqalpog‘iston Respublikasi Vazirlar Kengashining raisi, viloyatlar va Toshkent shahar hokimlari, davlat va xo‘jalik boshqaruvi organlari, boshqa tashkilotlar rahbarlari zimmasiga iqtisodiyot tarmoqlarining 2012/2013-yillar kuz-qish davrida barqaror ishlashini ta’minlaydigan tadbirlar hamda ishlarning o‘z vaqtida va sifatli bajarilishi yuzasidan shaxsiy javobgarlik yuklansin.
 3. Respublika komissiyasi (Sh.M.Mirziyoyev):
 kommunal soha korxonalari, qozonxonalar, ko‘p kvartirali turar-joy binolari, maktabgacha ta’lim, umum ta’lim maktablari, o‘rta maxsus va oliy ta’lim muassasalari, sog‘liqni saqlash hamda boshqa ijtimoiy soha obyektlarini 2011/2012-yillar kuz-qish davrida barqaror ishlashga tayyorlash bo‘yicha joylardagi ishlarning ahvolini tanqidiy o‘rganib chiqsin va shu yilning 20-iyulidan kechikmay ushbu masala bo‘yicha komissiyaning majlisini o‘tkazsin;
 o‘rganib chiqish natijalari bo‘yicha respublika iqtisodiyoti tarmoqlari va ijtimoiy soha muassasalarini 2012/2013-yillar kuz-qish davrida tayyorlash va ularning barqaror ishlashini ta’minlash bo‘yicha ushbu qaror bilan tasdiqlangan chora-tadbirlar va topshiriqlarni bajarish yuzasidan tashkiliy tadbirlar kompleksi amalga oshirilishini ta’minlasin.
 4. O‘zbekiston Respublikasi Iqtisodiyot vazirligi va “Uzbekneftgaz” Milliy xolding kompaniyasining kompaniyaga tegishli korxonalarida aholiga suyultirilgan gazni yetkazib berishni tashkil etish uchun 65 400 dona maishiy gaz balonlarini ishlab chiqarish, shuningdek 15 000 dona gaz balonlari va 80 400 dona reduktorlarni import bo‘yicha xarid qilish to‘g‘risidagi taklifiga rozilik berilsin.
 “O‘ztransgaz” AK va uning unitar korxonalari tomonidan aholiga suyultirilgan gazni yetkazib berishni tashkil etish uchun olib kelinadigan maishiy gaz balonlari hamda reduktorlar, shuningdek “O‘zneftgazmash” AK zavodlarida maishiy gaz balonlarini ishlab chiqarish uchun zarur bo‘lgan metal va butlovchi buyumlar, O‘zbekiston Respublikasi Vazirlar Mahkamasi tomonidan tasdiqlanadigan ro‘yxatlar bo‘yicha istisno tariqasida bojxona to‘lovlari (bojxona rasmiylashtiruvi yig‘imlaridan tashqari) to‘lashdan ozod etilsin.
 5. Mazkur qarorning ijrosini nazorat qilish O‘zbekiston Respublikasining Bosh vaziri Sh.M.Mirziyoyev zimmasiga yuklansin. 
 Ushbu qarorning bajarilishi har chorakda Vazirlar Mahkamasi majlislarida tanqidiy ko‘rib chiqilsin